2013 májusában egy balesetben megsérült egy szalag a kezében. Az ezt követő műtét miatt kihagyta az országos bajnokságot. A rövid pályás Európa-bajnokságon 50 méter gyorson kilencedik, 100 méter gyorson hetedik lett. 200 méter gyorson bronzérmet nyert. A vegyes váltóval 13. helyen végzet. A 2014-es Európa-bajnokságon 50 m gyorson 13., 100 méter gyorson hatodik, 200 méter gyorson negyedik helyezést, a vegyes váltóval bronzérmet szerzett. A 2014-es rövid pályás úszó-világbajnokságon 200 méter gyorson negyedik, a vegyes váltóval 10. lett. 2015 nyarán vállműtétén esett át. Emiatt kihagyta a világbajnokságot. A 2016-os úszó-Európa-bajnokságon 100 m gyorson 22., 200 m gyorson 10., 4 × 100 m gyorsváltóban ötödik, 4 × 200 m gyorsváltóban hetedik helyen ért célba.